นลท.เทขายหุ้น GL ฉุดราคาร่วงหลุด 6 บาท วิตกบ.ย่อยหมดสิทธิ์ทำธุรกรรมทั่วโลก
นลท.เทขายหุ้น GL ฉุดราคาร่วงหลุด 6 บาท วิตกบ.ย่อยไม่สามารถทำธุรกรรมทั่วโลก โดยล่าสุด ณ เวลา 14.57 น. อยู่ที่ระดับ 6 บาท ลดลง 0.30 บาท หรือ 4.76% สูงสุดที่ระดับ 6.35 บาท ต่ำสุดที่ระดับ5.95 บาท มูลค่าการซื้อขาย 6.26 พันล้านบาท
4 มิ.ย. 2561

ผู้สื่อข่าวรายงานว่า ราคาหุ้น บริษัท กรุ๊ปลีส จำกัด (มหาชน) หรือ GL ณ เวลา 14.57 น. อยู่ที่ระดับ 6 บาท ลดลง 0.30 บาท หรือ 4.76% สูงสุดที่ระดับ 6.35 บาท ต่ำสุดที่ระดับ5.95 บาท มูลค่าการซื้อขาย 6.26 พันล้านบาท

โดยในช่วงระหว่างการซื้อขายภาคบ่าย ราคาหุ้น GL ปรับตัวลดลงหลุดระดับ 6 บาท ไปที่ระดับ 5.95 บาท ซึ่งเป็นการปรับตัวลดลงหลังมีการรายงานข่าวว่า ศาลอุทธรณ์แห่งประเทศสิงคโปร์มีคำสั่งให้คำสั่งขอคุ้มครองชั่วคราวแก่ J Trust Asia Pte. Ltd (JTA) และได้ขยายเป็นคำสั่งคุ้มครองชั่วคราวทั่วโลก
ทั้งนี้ คำสั่งของศาลดังกล่าวส่งผลให้ GLH ไม่สามารถดำเนินการเกี่ยวกับทรัพย์สินเกี่ยวกับการจำหน่าย จ่าย โอน ทรัพย์สินของ GLH เฉพาะในจำนวนมูลค่าไม่เกิน 180 ล้านเหรียญสหรัฐฯ ตามการรายงานข่าวก่อนหน้านี้ : ด่วน! ศาลสิงคโปร์รับอุทธรณ์ “เจทรัสต์” ส่งผลบ.ย่อย GL ไม่สามารถทำธุรกรรมทั่วโลก